अलग-अलग हादसों में दो घायल, चालक फरार
जिले में दो अलग-अलग जगहों पर शुक्रवार को दो लोग घायल हो गए। उनका इलाज मेडिकल हाॅस्पिटल में किया जा रहा है। दोनों को हल्की चोटें आई हैं। पुलिस ने दाेनों ही मामलों में एफआईआर दर्ज कर ली है। हादसों की संख्या में लगातार इजाफा हो रहा है। नंदई निवासी 27 वर्षीय ईश्वर विश्वकर्मा अपने दोस्त की नई कार लेकर मोहारा की ओर जा रहा था। तभी अंकुश बार के ठीक सामने सामने आ रहे ट्रक ने उसे टक्कर मार दी। इसमें ईश्वर को चोटें आई।
दूसरा हादसा डोंगरगांव थानाक्षेत्र के ग्राम तुमड़ीबोड़ पर हुआ। तुमड़ीबोड़ में रहने वाला मनीष वैष्णव कार (सीजी 08 वाय 8375) को लेकर कोहका की तरफ जा रहा था। तभी नागपुर की ओर से आ रहे ट्रक (एमएच 24 एडी 0199) ने कार को जोरदार टक्कर मार दी। हादसे में मनीष को सीने और चेहरे पर चोटें लगी।
निर्माण के कारण आ रही दिक्कत, हो रहे हादसे
मोहारा रोड पर मार्ग निर्माण का काम चल रहा है। इसलिए कई जगहों पर मार्ग डायवर्ट किया गया। इस वजह से कई जगहों पर रांग साइड भी चलना पड़ रहा है। इसके बाद भी उस रोड पर ट्रैफिक व्यवस्था का पता नहीं है। यह भी हादसों का कारण सामने आ रही है। इसी तरह चिचोला एरिया में भी हाइवे की मरम्मत की जा रही थी। उस समय भी हादसे हुए और गाड़ी चालकों की जानें गई।
राजनांदगांव. तुमड़ीबोड़ के पास हुई दुर्घटना में कार क्षतिग्रस्त हुई।
bho_Deva hin_Deva hin_Deva bho_Deva hin_Deva hin_Deva